Orgeret leder forskningsprosjektet DD-MAC (Decoding Digital Media in African Regions of Conflict) med støtte fra NFR og forskere fra Nederland, Norge, Etiopia og Mali. Hun har tidligere ledet flere internasjonale prosjekter innen forskning og høyere utdanning. Siden 2000 har hun forelest i journalistikk og mediefag ved en rekke universiteter på fire kontinenter. Hun har veiledet et stort antall norske og internasjonale studenter til ferdig mastergrad, og seks kandidater til ferdig doktorgrad. Hun har vært opponent ved flere disputaser, og deltatt i sakkyndige utvalg både i Norge og internasjonalt. Orgeret har foretatt en rekke internasjonale medieevalueringer for bla UD, Norad og UNESCO, og har ledet Norads mediefaglige utvalg for støtte til informasjon om Nord-Sør spørsmål.